### ****Ministru kabineta noteikumu projekta „Grozījumi Ministru kabineta 2015.gada 4.augusta noteikumos Nr.455 „****Kārtība, kādā piešķir, administrē un uzrauga valsts un Eiropas Savienības atbalstu pasākuma „Ieguldījumi meža platību paplašināšanā un mežu dzīvotspējas uzlabošanā” īstenošana****i”**** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta ceturtā un septītā daļa;Eiropas Parlamenta un Padomes 2013.gada 17.decembra Regula Nr.1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr.1698/2005 (Eiropas Savienības Oficiālais Vēstnesis, 2013.gada 20.decembris, Nr. L 347/487);Latvijas lauku attīstības programma 2014.–2020.gadam;**2015.gada 4.augusta noteikumi Nr.455** „Kārtība, kādā piešķir, administrē un uzrauga valsts un Eiropas Savienības atbalstu pasākuma "Ieguldījumi meža platību paplašināšanā un mežu dzīvotspējas uzlabošanā" īstenošana**i**”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā un pārējās Eiropas Savienības dalībvalstīs ir uzsākts jaunais 2014.–2020.gada Eiropas Savienības fondu plānošanas periods, ir apstiprināta Latvijas lauku attīstības programma 2014.–2020.gadam (turpmāk – programma) un **2015.gada 4.augusta noteikumi Nr.455** „Kārtība, kādā piešķir, administrē un uzrauga valsts un Eiropas Savienības atbalstu pasākuma "Ieguldījumi meža platību paplašināšanā un mežu dzīvotspējas uzlabošanā" īstenošana**i**” (turpmāk – noteikumi **Nr.455**). Minētais normatīvais akts nosaka atbalsta pasākuma „Ieguldījumi meža platību paplašināšanā un mežu dzīvotspējas uzlabošanā” (turpmāk – atbalsta pasākums) tiesisko regulējumu. Atbalsta pasākums ietver šādus apakšpasākumus: a) „Meža ieaudzēšana”; b) „Meža ugunsgrēkos un dabas katastrofās iznīcinātu mežaudžu atjaunošana”;c) „Ieguldījumi meža ekosistēmu noturības un ekoloģiskās vērtības uzlabošanai”.Tā kā 2015.gadā bija atbalsta pasākuma pirmā projektu iesniegumu pieņemšanas kārta, kuras laikā administrējošās iestādes konstatēja vairākas normatīvā akta tehniskās neprecizitātes, tās ir jānovērš. Tāpat grozījumi normatīvajā aktā ir vajadzīgi, lai precizētu dažus atbalsta saņemšanas nosacījumus, tā nodrošinot vienotu nosacījumu izpratni un uzlabotu pasākumu administrēšanu.Noteikumu projektā precizēts noteikumu **Nr.455** 24. un 38. punkts, lai samazinātu administratīvo slogu: turpmāk eksperta atzinums par atļauto meža atjaunošanas vai nomaiņas paņēmienu būs nepieciešams tikai tad, ja platība ir īpaši aizsargājams biotops vai īpaši aizsargājamās sugas dzīvotne. Precizējumi izdarīti arī noteikumi **Nr.455** 26.punktā, nosakot, ka retinot valdošo koku sugu koku vai konkurējošo koku skaitu samazina par vismaz par 500 kokiem vienā hektārā. Šis atbilstības nosacījums nav jauns, bet, izdarot grozījumus projektu atlases kritērijos, tas pārcelts uz normatīvā akta 26.punktu. Šāds precizējums novērsīs iespējamas interpretācijas par retināšanas definējumu šo noteikumu izpratnē, kā arī atvieglos administrēšanu. Ievērojot 26.punktā precizēto atbilstības nosacījumu, tas ietverts arī Meža apsaimniekošanas atbalsta pasākuma plāna (turpmāk – pasākumu plāns) nosacījumos (55.punktā) un atbalsta piešķiršanas nosacījumos (63.punktā), un noteikumi **Nr.455** papildināti ar 80.punktu, kas nosaka: ja līdz 2016.gada 31.martam saskaņotajos pasākumu plānos nav norādīta informācija par valdošās sugas koku vai konkurējošo koku skaitu samazināšanu par vismaz par 500 kokiem vienā hektārā un ir plānota retināšana, atbalsta pretendents, iesniedzot šādu pasākuma plānu, pievieno tam informāciju ar meža nogabaliem, kas atbilst atbalsta saņemšanas nosacījumiem.Tehniska rakstura precizējumi saistībā ar atbalsta saņemšanas nosacījumiem jaunaudžu retināšanā izdarīti arī noteikumu **Nr.455** 30.1. un 64.1. apakšpunktā. Noteikumu **Nr.455** 31.punkta precizētā redakcija nosaka precīzāku pameža definējumu, kas nepieciešams mežaudzes atbilstības izvērtējumam atbalsta saņemšanas nosacījumiem. Tāpat šis precizējums ietverts arī noteikumu 3.pielikumā „Pameža novērtējums”.Precizējumi noteikumu **Nr.455** 36. un 37.punktā papildina pasākumu plāna sadaļu „Plānotās darbības”, tā nodrošinot pasākumu plāna atbilstības izvērtējumu konkrētiem atbalsta saņemšanas nosacījumiem. Pasākumu plānā ietverti arī daži tehniski grozījumi.Tā kā mežaudzes nomaiņai nepiešķir atbalstu par egļu tīraudžu veidošanu, ar noteikumu projektu svītrots noteikumu **Nr.455** 39.punkts.Noteikumu projektā atbilstoši Lauku attīstības programmas Uzraudzības komitejā lemtajam precizēti atbalsta pasākumu projektu atlases kritēriji. Precizētie projektu atlases kritēriji dod līdzvērtīgākas atbalsta iespējas visiem meža īpašniekiem. Noteikumu projektā ietverts arī jauns projektu atlases kritērijs, t.i., atbalsta pasākuma projekta iesniegumam jābūt iesniegtam Lauku atbalsta dienesta Elektroniskās pieteikšanās sistēmā vai elektroniska dokumenta veidā saskaņā ar Elektronisko dokumentu likumu. Tas veicinās atbalsta pretendentus projekta iesniegumus iesniegt Lauku atbalsta dienesta Elektroniskās pieteikšanās sistēmā vai elektroniska dokumenta veidā saskaņā ar Elektronisko dokumentu likumu. Ievērojot šo jauno kritēriju, attiecīgi ir grozīts noteikumu **Nr.455** 5. un 6. pielikums. Noteikumu projektā ir papildināta iesniedzamo dokumentu sadaļa (40.punkts), ievērojot grozījumus projektu atlases kritērijos, un šie grozījumi līdz ar dažiem tehniskiem precizējumiem ietverti arī 4. pielikumā „Projekta iesniegums”, lai atvieglotu projekta iesniegumu izvērtēšanu un uzlabotu pasākumu administrēšanu.Precizēts arī projekta iesniegumu vērtēšanas nosacījums, paredzot izmantot teritorijas attīstības indeksu atbilstoši normatīvajiem aktiem par teritorijas attīstības indeksu. Spēkā esošajos noteikumos **Nr.455 noteikts, ka** priekšroka saņemt atbalstu ir pretendentam, kas projektu plāno īstenot pašvaldības teritorijā ar mazāku teritorijas attīstības indeksu, ja vērtēšanā iegūto punktu summa ir vienāda. Jaunā redakcija papildināta ar nosacījumu, kas nosaka projekta iesniegumu rindošanas prioritāti gadījumos, ja, piemērojot teritorijas attīstības indeksu, iegūto punktu summa arī ir vienāda. Turpmāk šādā situācijā priekšroka saņemt atbalstu būs pretendentam, kas projektu plāno īstenot mazākā platībā.Lai nedublētos normas, svītrots noteikumu **Nr.455** 52.punkts, jo minētie nosacījumi ietverti 56. un 57. punktā.Tā kā pirmajā iesniegumu pieņemšanas kārtā tika konstatēts, ka dažos reģionos ir ierobežota augstāko kategoriju meža reproduktīvā materiāla pieejamība, noteikumu projekts paredz iespēju meža reproduktīvā materiāla ar kategoriju „ieguves vieta zināma” izmantošanu atbalsta pasākuma apakšaktivitātēs “Mežaudžu nomaiņa” un “Meža atjaunošana pēc meža ugunsgrēkiem un dabas katastrofām”, tāpēc precizēts noteikumu **Nr.455** 62.punkts un noteikumu projektā tos paredzēts papildināt ar 62.1un 69.1 punktu.66.3 apakšpunkts precizē tehniskus nosacījumus attiecībā uz veikto darbību pārbaudi. |
| 3. | Projekta izstrādē iesaistītās institūcijas | Zemkopības ministrija, Valsts meža dienests, Lauku atbalsta dienests un Dabas aizsardzības pārvalde |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Meža zemes un zemes īpašnieki – fiziskas un juridiskas personas, arī pašvaldības (apakšpasākumā „Ieguldījumi meža ekosistēmu noturības un ekoloģiskās vērtības uzlabošanai” un „Meža ugunsgrēkos un dabas katastrofās iznīcinātu mežaudžu atjaunošana”) – aptuveni 7000 atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana dos meža nozares atbalsta pasākumu īstenošanas iespēju pretendentiem, kas atbildīs atbalsta saņemšanas nosacījumiem, un tas neradīs administratīvā sloga palielināšanos, jo tiek saglabāta iepriekšējā atbalsta administrēšanas pieeja. |
| 3. | Administratīvo izmaksu monetārs novērtējums | Lai pieteiktos uz kādu no iepriekšminētajiem atbalsta pasākumiem, nepieciešams izstrādāt pasākumu plānu (noteikumu **Nr.455** 1.pielikums) un aizpildīt projekta iesniegumu (noteikumu **Nr.455** 4.pielikums). To aizpildīšanas administratīvo izmaksu monetārs novērtējums ir ietverts noteikumu Nr.455 anotācijā, kas ir par pamatu arī šī noteikumu projekta atbalsta pasākumiem. Ievērojot minēto, šajā noteikumu projektā administratīvo izmaksu monetārais novērtējums nav iekļaujams. |
| 4. | Cita informācija | Nav. |

**Anotācijas III, un IV - projekts šo jomu neskar.**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību  | Eiropas Parlamenta un Padomes 2013.gada 17.decembra Regula Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr.1698/2005 |
| 2. | Citas starptautiskās saistības  | Nav |
| 3. | Cita informācija  | Nav |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 17.decembra Regula Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr.1698/2005 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 25.pants | Noteikumu projekta **3.** punkts | Komisijas Regulas prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
|  **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrāde notika sadarbībā gan ar nevalstisko organizāciju pārstāvjiem, gan ar administrēšanā iesaistītām institūcijām.Potenciālie atbalsta pretendenti informāciju par atbalsta pasākumu nosacījumiem saņem arī ar konsultāciju pakalpojumu sniedzēju, nevalstisko organizāciju starpniecību un plašsaziņas līdzekļu līdzdalību. |
| 2. | Sabiedrības līdzdalība projekta izstrādē | Nevalstisko organizāciju pārstāvju līdzdalība. |
| 3. | Sabiedrības līdzdalības rezultāti | Projekts izstrādāts ar nevalstisko organizāciju pārstāvju līdzdalību. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests,Valsts meža dienests,Valsts zemes dienestsDabas aizsardzības pārvalde |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  |
|  | Cita informācija | Nav |

Zemkopības ministrs J.Dūklavs

22.04.2016. 9:07

1645

I.Vaite

67027453, Iveta.Vaite@zm.gov.lv